অতঃপর উল্লিখিত একই সূত্রে বলা হয়, ‘তাদের এটাও দাবি যে, দর্শন শাস্ত্রের গ্রন্থাবলীতে জ্ঞানের মুক্ত ভা-ার ও নক্ষত্ররাজির গতিবিধির উল্লেখ প্রসঙ্গ সর্বপ্রথম তার মুখে উচ্চারিত হয়েছে। আল্লাহতায়ালার এবাদতের জন্য মন্দিরসমূহের নির্মাণ, তিব্ব বা চিকিৎসাবিজ্ঞানের আবিষ্কার এবং জমিনী ও আসমানি দ্রব্যসামগ্রী সম্পর্কে প্রশংসামূলক ছন্দময় কাসিদা (কবিতা) রচনা তারই র্কীতি এবং তিনিই সর্বপ্রথম অবহিত করে লোকদেরকে সতর্ক করেছেন এবং বলেন যে, তাকে দেখানো হয়েছে, এক আসমানি আপদ জমিনকে পানি ও আগুন লেপটে ধরেছে। তিনি এ বিপদ প্রত্যক্ষ করে জ্ঞান বিজ্ঞান ও শিল্প পেশার ধ্বংস হওয়ার আশংকায় ভীত হয়ে পড়েন এবং এ জন্য তিনি মিসরে আহরাম (পিরামিটসমূহ) এবং মন্দিরে চিল্লাকাশির জন্য চার দিক থেকে বন্ধ ‘বারাবী’গুলোর ছবি তুলে রাখেন, যেখানে সকল শিল্পকর্ম ও নতুন আবিষ্কৃত যন্ত্রাদি সংরক্ষিত ছিল এবং সকল জ্ঞান-বিজ্ঞানের তথ্যাবলী ও গুণাগুণগুলোর নকশা প্রস্তুত করে রাখেন যাতে এসব বস্তু সর্বদা স্থায়িত্ব লাভ করে এবং ধ্বংসের হাত হতে রক্ষা পায়।